CELEX: 32020R2016
Language: ro
Date: 2020-12-09 00:00:00
Title: Regulamentul de punere în aplicare (UE) 2020/2016 al Comisiei din 9 decembrie 2020 de modificare a anexei II la Regulamentul de punere în aplicare (UE) nr. 577/2013 în ceea ce privește rubricile referitoare la Regatul Unit, Guernsey, Insula Man și Jersey (Text cu relevanță pentru SEE)

10.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 415/39
               
            
         REGULAMENTUL DE PUNERE ÎN APLICARE (UE) 2020/2016 AL COMISIEI
         din 9 decembrie 2020
         de modificare a anexei II la Regulamentul de punere în aplicare (UE) nr. 577/2013 în ceea ce privește rubricile referitoare la Regatul Unit, Guernsey, Insula Man și Jersey
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (1), în special articolul 13 alineatul (2),
         întrucât:
         
                     (1)
                  
                  
                     Regulamentul (UE) nr. 576/2013 stabilește cerințele de sănătate animală aplicabile circulației necomerciale a animalelor de companie pe teritoriul unui stat membru. În special, articolul 13 din regulamentul respectiv prevede adoptarea de către Comisie a două liste de teritorii și țări terțe din care animalele de companie enumerate în partea A a anexei I la regulamentul respectiv, și anume câinii, pisicile și dihorii domestici, pot fi introduse în scopuri necomerciale într-un stat membru.
                  
               
                     (2)
                  
                  
                     Condițiile aplicabile circulației necomerciale a animalelor de companie într-un stat membru variază în funcție de situația teritoriului sau a țării terțe de origine. În funcție de situația lor particulară, țările sau teritoriile terțe pot fi incluse pe listă în conformitate fie cu alineatul (1), fie cu alineatul (2) de la articolul 13 din Regulamentul (UE) nr. 576/2013.
                  
               
                     (3)
                  
                  
                     Partea 2 a anexei II la Regulamentul de punere în aplicare (UE) nr. 577/2013 al Comisiei (2) stabilește lista teritoriilor și a țărilor terțe menționate la articolul 13 alineatul (2) din Regulamentul (UE) nr. 576/2013.
                  
               
                     (4)
                  
                  
                     În vederea încheierii, la 31 decembrie 2020, a perioadei de tranziție prevăzute în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), Regatul Unit a solicitat Comisiei să fie inclus, împreună cu dependențele Coroanei Guernsey, Insula Man și Jersey, pe lista din anexa II la Regulamentul de punere în aplicare (UE) nr. 577/2013. Comisia a evaluat solicitarea respectivă și a constatat că, în ceea ce privește animalele de companie enumerate în partea A a anexei I la Regulamentul (UE) nr. 576/2013, Regatul Unit, precum și dependențele Coroanei Guernsey, Insula Man și Jersey îndeplinesc criteriile prevăzute la articolul 13 alineatul (2) din Regulamentul (UE) nr. 576/2013 și, prin urmare, trebuie incluse pe lista din partea 2 a anexei II la Regulamentul de punere în aplicare (UE) nr. 577/2013, fără a aduce atingere aplicării dreptului Uniunii la și în Regatul Unit în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv.
                  
               
                     (5)
                  
                  
                     Prin urmare, partea 2 a anexei II la Regulamentul de punere în aplicare (UE) nr. 577/2013 trebuie modificată în consecință.
                  
               
                     (6)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, este necesar ca prezentul regulament să se aplice de la 1 ianuarie 2021.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea 2 a anexei II la Regulamentul de punere în aplicare (UE) nr. 577/2013 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Prezentul regulament se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 178, 28.6.2013, p. 1.
         
            (2)  Regulamentul de punere în aplicare (UE) nr. 577/2013 al Comisiei din 28 iunie 2013 privind modelele de documente de identificare pentru circulația necomercială a câinilor, pisicilor și dihorilor domestici, stabilirea de liste de teritorii și țări terțe și cerințele referitoare la format, punere în pagină și limbă ale declarațiilor care atestă respectarea anumitor condiții prevăzute în Regulamentul (UE) nr. 576/2013 al Parlamentului European și al Consiliului (JO L 178, 28.6.2013, p. 109).
      
      
         
            ANEXĂ
            
               „PARTEA 2
               
                  Lista teritoriilor și a țărilor terțe menționate la articolul 13 alineatul (2) din Regulamentul (UE) nr. 576/2013
               
               
                           
                              Codul ISO
                           
                        
                        
                           
                              Teritoriul sau țara terță
                           
                        
                        
                           
                              Teritoriile incluse
                           
                        
                     
                           AC
                        
                        
                           Insula Ascension
                        
                        
                            
                        
                     
                           AE
                        
                        
                           Emiratele Arabe Unite
                        
                        
                            
                        
                     
                           AG
                        
                        
                           Antigua și Barbuda
                        
                        
                            
                        
                     
                           AR
                        
                        
                           Argentina
                        
                        
                            
                        
                     
                           AU
                        
                        
                           Australia
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosnia și Herțegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Bahrain
                        
                        
                            
                        
                     
                           BM
                        
                        
                           Bermuda
                        
                        
                            
                        
                     
                           BQ
                        
                        
                           Bonaire, Sint Eustatius și Saba (Insulele BES)
                        
                        
                            
                        
                     
                           BY
                        
                        
                           Belarus
                        
                        
                            
                        
                     
                           CA
                        
                        
                           Canada
                        
                        
                            
                        
                     
                           CL
                        
                        
                           Chile
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fiji
                        
                        
                            
                        
                     
                           FK
                        
                        
                           Insulele Falkland
                        
                        
                            
                        
                     
                           GB
                        
                        
                           Regatul Unit  (*1)
                           
                        
                        
                            
                        
                     
                           GG
                        
                        
                           Guernsey
                        
                        
                            
                        
                     
                           HK
                        
                        
                           Hong Kong
                        
                        
                            
                        
                     
                           IM
                        
                        
                           Insula Man
                        
                        
                            
                        
                     
                           JM
                        
                        
                           Jamaica
                        
                        
                            
                        
                     
                           JP
                        
                        
                           Japonia
                        
                        
                            
                        
                     
                           JE
                        
                        
                           Jersey
                        
                        
                            
                        
                     
                           KN
                        
                        
                           Saint Kitts și Nevis
                        
                        
                            
                        
                     
                           KY
                        
                        
                           Insulele Cayman
                        
                        
                            
                        
                     
                           LC
                        
                        
                           Saint Lucia
                        
                        
                            
                        
                     
                           MS
                        
                        
                           Montserrat
                        
                        
                            
                        
                     
                           MK
                        
                        
                           Macedonia de Nord
                        
                        
                            
                        
                     
                           MU
                        
                        
                           Mauritius
                        
                        
                            
                        
                     
                           MX
                        
                        
                           Mexic
                        
                        
                            
                        
                     
                           MY
                        
                        
                           Malaysia
                        
                        
                            
                        
                     
                           NC
                        
                        
                           Noua Caledonie
                        
                        
                            
                        
                     
                           NZ
                        
                        
                           Noua Zeelandă
                        
                        
                            
                        
                     
                           PF
                        
                        
                           Polinezia Franceză
                        
                        
                            
                        
                     
                           PM
                        
                        
                           Saint-Pierre și Miquelon
                        
                        
                            
                        
                     
                           RU
                        
                        
                           Rusia
                        
                        
                            
                        
                     
                           SG
                        
                        
                           Singapore
                        
                        
                            
                        
                     
                           SH
                        
                        
                           Sfânta Elena
                        
                        
                            
                        
                     
                           SX
                        
                        
                           Sint-Maarten
                        
                        
                            
                        
                     
                           TT
                        
                        
                           Trinidad și Tobago
                        
                        
                            
                        
                     
                           TW
                        
                        
                           Taiwan
                        
                        
                            
                        
                     
                           US
                        
                        
                           Statele Unite ale Americii
                        
                        
                           AS – Samoa Americană
                           GU – Guam
                           MP – Insulele Mariane de Nord
                           PR – Puerto Rico
                           VI – Insulele Virgine Americane
                        
                     
                           VC
                        
                        
                           Saint Vincent și Grenadinele
                        
                        
                            
                        
                     
                           VG
                        
                        
                           Insulele Virgine Britanice
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis și Futuna
                        
                        
                            
                        
                     
            
               (*1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la Regatul Unit nu includ Irlanda de Nord.”